text: Ildsjæle planter ny skov
  21 oktober 2017 kl. 10.06
  Lørdag samledes borgere i Tistrup for at plante 8000 træer. De vil nemlig lave en bynær skov. Tidligere på året genetablerede borgere i byen en forsvunden ø. Alt sammen lavet af frivillige.
  I Tistrup kan de samles om de helt store fælles projekter til glæde for alle byens omkring 1.400 borgere. 
  Lørdag formiddag mødtes en gruppe på 50 personer til den første af to arbejdsdage. De skulle plante 8000 træer. De vil nemlig lave en skov helt tæt på byen.
  Folkene bag projektet fortæller, at budgettet for Tistrup Byskov er på 215.000 kroner, og pengene er indsamlet blandt byens borgere, forretninger og foreninger samt Varde Kommune, som betaler halvdelen af udgifterne.
  Når skoven står færdig, er det meningen, at borgerne selv skal passe området.
  I Tistrup er de vant til at tage fat, så projekter lykkes trods byen lille størrelse.
  Tidligere på året genetablere byens beboere en ø i deres lokale sø. Her formåede de at samle 1,4 millioner kroner ind til projektet, som stod klar til Sankt Hans i år. 
  I 2016 sparede de selv op til en tiltrængt ombygning af den lokale Brugs.
  
  
  